**În atenția furnizorilor de servicii medicale**

**aflați în relații contractuale cu CAS Mureș**

**CAS Mureș** aduce la cunoștință furnizorilor de servicii medicale cu care se află în relații contractuale că, în conformitate cu H.G. nr. 438 din 2020, aceștia **au obligația să fie autorizați** şi **să facă dovada acreditării sau înscrierii în procesul de acreditare**.

Categoriile de furnizori care trebuie să facă dovada acreditării/înscrierii în procesul de acreditare, potrivit prevederilor art. 7 alin. (5) din Legea nr. 185/2017, cu modificările şi completările ulterioare, şi cele ale art. 249 alin. (3) din Legea nr. 95/2006, republicată, cu modificările şi completările ulterioare, sunt:

**a)** **furnizorii de servicii medicale în asistenţa medicală primară** - cu excepţia cabinetelor medicale care sunt organizate conform Ordonanţei Guvernului nr. 124/1998, republicată, cu modificările şi completările ulterioare, şi Legii societăţilor nr. 31/1990, republicată, cu modificările şi completările ulterioare;

**b)** **furnizorii de servicii medicale în asistenţa medicală ambulatorie de specialitate pentru specialităţile clinice, inclusiv pentru specialitatea clinică de medicină fizică şi de reabilitare** - cu excepţia cabinetelor medicale care sunt organizate conform Ordonanţei Guvernului nr. 124/1998, republicată, cu modificările şi completările ulterioare, şi Legii societăţilor nr. 31/1990, republicată, cu modificările şi completările ulterioare;

**c) furnizorii de servicii de medicină dentară** - cu excepţia cabinetelor medicale care sunt organizate conform Ordonanţei Guvernului nr. 124/1998, republicată, cu modificările şi completările ulterioare, şi Legii societăţilor nr. 31/1990, republicată, cu modificările şi completările ulterioare;

**d) furnizorii de investigaţii medicale paraclinice de radiologie - imagistică medicală şi medicină nucleară**;

**e) unităţile sanitare cu paturi, inclusiv sanatoriile şi preventoriile;**

**f) unităţile specializate private care furnizează consultaţii de urgenţă la domiciliu şi activităţi de transport sanitar neasistat;**

**g) furnizorii de servicii de îngrijiri medicale la domiciliu;**

**h) furnizorii de servicii de îngrijiri paliative la domiciliu;**

**i) furnizorii care fabrică dispozitive medicale la comandă**, precum şi pentru **furnizorii care desfăşoară atât activitate de comercializare a dispozitivelor medicale, cât şi de fabricare a dispozitivelor medicale la comandă**.

**Documentele** prin care se face dovada acreditării/înscrierii în procesul de acreditare **se transmit/se depun** la casele de asigurări de sănătate până cel târziu la data de **15 iunie 2020**."

**Director General,**

**ec. Manuel Augustin BUTIULCA**